  Виталий Пронин Гузель Яхина тодмо луиз «Зулейха открывает глаза» романэныз.Ӟуч диктантэз туэ гожто 14-тӥ оштолэзе, текслэн авторез луэ бигер-ӟуч гожъяськись Гузель Яхина. Гузель Яхина тодмо луиз «Зулейха открывает глаза» романэныз. Кызьы вера автор, куке солы дэмлазы диктантлы текстъёс гожтыны, со соку ик соглаш луиз. - 3 текстъёсы, кудъёсыз чузъяськозы 14-тӥ оштолэзё, пырозы «Дети мои» выль романам, - диктантлы сӥзем пресс-конференция дыръя вераз Гузель. - Отын вераське 1916-тӥ-1938-тӥ аръёсы Поволжьеын улӥсь немецъёслэн улонзы сярысь. Диктантлы текст гожтон - мон понна выль маке. Котькуд кыллэсь гожтӥськемез, знаклэсь пуктӥськемез пумысен филолог кадь малпаськи. Ӟуч диктантэз быдэс Россиын гожъяны кутскизы 2004-тӥ арысен. Талэсь адӟем карыса ик, радъяськыны кутскиз удмуртэз но. Тодады вайытом, бадӟым удмурт диктантэз туэ гожто 31-ти южтолэзе, текстэз сӥземын Кузебай Гердлы. Мария Иванова  Туспуктэм: Михаил Почуев/ТАСС  